# data[].attributes.headline
ศิลปะการทอผ้าและสิ่งทอพื้นเมือง

# data[].attributes.subject
ศิลปะการทอผ้าและสิ่งทอพื้นเมือง

# data[].attributes.body
ผ้าไหมและผ้าฝ้ายทอมือของชาวอีสานมีชื่อเสียงในด้านความงามและลวดลายอันวิจิตร เช่น ผ้าไหมมัดหมี่ ผ้าขิด ผ้าแพรวา และผ้าจก ซึ่งล้วนถักทอจากภูมิปัญญาและสืบสานลวดลายที่ได้รับแรงบันดาลใจจากธรรมชาติและความเชื่อพื้นถิ่น เป็นศิลปะที่ถ่ายทอดความประณีตอันละเอียดอ่อนของฝีมือชาวอีสานได้เป็นอย่างดี

ผ้าไหมอีสานจากแต่ละพื้นที่ในภาคตะวันออกเฉียงเหนือของไทย มีลวดลายและเทคนิคการทอที่แตกต่างกัน เนื่องจากแต่ละท้องถิ่นมีภูมิปัญญาและวัฒนธรรมที่เฉพาะตัว ทำให้ผ้าไหมแต่ละแห่งมีเอกลักษณ์เด่นชัด ดังนี้

1. ผ้าไหมมัดหมี่ (อำเภอชนบท จังหวัดขอนแก่น)

ผ้ามัดหมี่เป็นลายที่โดดเด่นของขอนแก่น มีการย้อมสีเส้นไหมก่อนนำไปทอ สร้างลวดลายที่สลับซับซ้อน ผ้าไหมมัดหมี่มักมีสีที่คมชัด ลายที่นิยมได้แก่ ลายดอกไม้ ลายขิด ลายลูกแก้ว และลายลิ้นจี่ เป็นผ้าที่แสดงถึงฝีมือของช่างทอและการคำนึงถึงรายละเอียดมากมาย

2. ผ้าไหมแพรวา (อำเภอคำม่วง จังหวัดกาฬสินธุ์)

ผ้าแพรวา หรือ "ราชินีแห่งไหม" ของไทย มีลักษณะเป็นผ้าไหมลายขิดที่ละเอียดอ่อน ทอด้วยมือและมีลวดลายละเอียดที่มักเป็นลายขิดหรือรูปลายธรรมชาติ เช่น ดอกไม้ หรือลายเรขาคณิต ส่วนใหญ่เป็นสีแดง ส้ม น้ำตาล หรือสีทอง ผ้าแพรวามีการทอให้ยาวมากขึ้นเพื่อนำไปตัดเป็นผ้าคลุมไหล่หรือผ้าซิ่น

3. ผ้าไหมหางกระรอก (จังหวัดสุรินทร์)

ผ้าไหมหางกระรอกมีลวดลายที่เรียบง่าย แต่สวยงาม ซึ่งเกิดจากการทอสลับสีเส้นพุ่งและเส้นยืน ทำให้เกิดแถบลายขวางคล้ายหางกระรอก เป็นผ้าที่มีสีธรรมชาติ เช่น สีน้ำตาล สีเขียว สีคราม ให้ความรู้สึกหรูหรา สง่างาม ผ้าไหมหางกระรอกเป็นผ้าที่นิยมใช้ในงานพิธีและงานแต่งงาน

4. ผ้าไหมลายหมี่ขิด (จังหวัดสกลนคร)

เป็นการผสมผสานระหว่างการมัดหมี่และการทอขิด สร้างลวดลายที่ซับซ้อนและละเอียดมาก ลายที่นิยมมักเป็นลายดอกไม้ ลายธรรมชาติ และลายรูปสัตว์ ผ้าหมี่ขิดของสกลนครมีความละเอียดอ่อนมาก ใช้เวลาและฝีมือสูง เหมาะสำหรับทำผ้าสไบ ผ้าซิ่น และเครื่องนุ่งห่มที่มีความสวยงามและสง่างาม

5. ผ้าไหมลายกาบบัว (จังหวัดอุบลราชธานี)

ผ้าลายกาบบัวเป็นเอกลักษณ์ของอุบลราชธานี มีลักษณะเป็นลายที่คล้ายกาบบัว สลับซับซ้อน เป็นลายแนวตั้งที่ทอเป็นเส้นๆ และมีการประดับสีทองหรือสีเข้มเพื่อให้เกิดความหรูหรา มักนำไปทำผ้าซิ่น ผ้าคลุม และเสื้อผ้าไหม

6. ผ้าไหมลายน้ำไหล (จังหวัดมุกดาหาร)

เป็นผ้าไหมที่มีลวดลายเป็นเส้นโค้งคล้ายกระแสน้ำไหล สีสันมีความเรียบง่าย เช่น สีน้ำเงิน สีเทา และสีเขียว ลายน้ำไหลมีความอ่อนช้อย แสดงถึงธรรมชาติและแม่น้ำโขง ซึ่งเป็นลักษณะเด่นของพื้นที่ใกล้แม่น้ำโขง

ความแตกต่างเหล่านี้แสดงให้เห็นถึงความหลากหลายทางวัฒนธรรมและศิลปะของแต่ละชุมชนในภาคอีสาน การทอผ้าไหมในแต่ละท้องถิ่นไม่เพียงแต่สะท้อนภูมิปัญญาพื้นบ้าน แต่ยังแสดงถึงอัตลักษณ์ท้องถิ่นที่สืบทอดจากรุ่นสู่รุ่น

# data[].attributes.headline
ดนตรีและการแสดงพื้นบ้าน

# data[].attributes.subject
ดนตรีและการแสดงพื้นบ้าน

# data[].attributes.body
ศิลปะการแสดงของชาวอีสาน เช่น หมอลำ และการเป่าแคน เป็นมรดกที่สะท้อนถึงชีวิตและความบันเทิงของคนในท้องถิ่น ดนตรีพื้นบ้านเหล่านี้มีจังหวะที่เป็นเอกลักษณ์ ให้ทั้งความสนุกสนานและสร้างสุนทรียะ อีกทั้งยังแฝงความเชื่อและความเคารพต่อธรรมชาติ ซึ่งปรากฏชัดในงานบุญพิธีกรรมต่างๆ ของชุมชน หนึ่งในการแสดงที่ผมแนะนำคือวงโปงลาง และในคลิปที่ผมจะนำเสนอต่อไปนี้ ผมได้มีส่วนร่วมในการเป็นนักร้องในการสืบสานศิลปะอีสานด้วย โดยในคลิปจะมีการนำเสนอเรื่องราวต่างๆ เริ่มตั้งแต่การแสดงชุดเทิดพระเกียรติจนถึงการแสดงวิถีชีวิตของชาวบ้านชาวอีสานสะท้อนถึงวัฒนธรรมที่อยู่คู่กับอีสานมานาน

# data[].attributes.attachment_link.authors[].name
ไก่ทอด โปรดักชั่น

# data[].attributes.attachment_link.title
วงโปงลางมูลมังฝั่งน้ำโขง | การประกวดวงโปงลางกรมพลศึกษา 65 [Full Show]

# data[].attributes.headline
พิธีกรรมและประเพณีพื้นบ้าน

# data[].attributes.subject
พิธีกรรมและประเพณีพื้นบ้าน

# data[].attributes.body
ประเพณีและพิธีกรรมของชาวอีสาน เช่น บุญบั้งไฟและบุญผะเหวด และมีประเพณีอีกต่าง ๆ มากมาย ถือเป็นการเฉลิมฉลองที่มีสีสันและความยิ่งใหญ่ชาวบ้านจะแต่งกายพื้นเมือง ร่ายรำ และร่วมขบวนแห่อย่างงดงาม ศิลปะเหล่านี้ไม่เพียงสร้างความสุขและความสนุกสนาน แต่ยังเสริมสร้างความสามัคคีในชุมชน และสะท้อนถึงจิตวิญญาณของชาวอีสานที่มีต่อบรรพบุรุษและธรรมชาติ ถ้าหากสนใจผมขอแนะนำให้ทุกท่านได้รับชมประเพณีบุญบั้งไฟครับ

# data[].attributes.attachment_link.readable_text
ประเพณี บุญบั้งไฟ เป็นประเพณีสำคัญของภาคอีสานบ้านเราที่ปฏิบัติสืบทอดกันมาตั้งแต่สมัยโบราณค่ะ ถือเป็นหนึ่งในฮีตสิบสองเดือนของชาวอีสานที่ทำกันในเดือน 6 ช่วงเข้าสู่ฤดูฝนซึ่งเป็นฤดูทำนา จะมีการจุดบั้งไฟเพื่อบูชาเทพยดา และสิ่งศักดิ์สิทธิ์ทั้งหลาย หรือที่ชาวอีสานเรียกกันว่า พญาแถน หรือ เทพวัสสกาลเทพบุตร ซึ่ง มีความเชื่อว่า พระยาแถนมีหน้าที่คอยดูแลให้ฝนตกถูกต้องตามฤดูกาล และทำให้พืชพันธุ์ธัญญาหารอุดมสมบูรณ์นั่นเองค่ะ
Visun Khankasem / Shutterstock.com
บุญบั้งไฟ ประเพณีขอฝน ของชาวอีสาน

ตำนาน พระยาคันคาก และ พญาแถน
ในงานบุญบั้งไฟ

ความเชื่อของ ประเพณีบุญบั้งไฟ ปรากฏอยู่ใน ตำนานเรื่องพญาคันคากและเรื่องผาแดงนางไอ่ มีการกล่าวถึงการจุดบั้งไฟเพื่อบูชาพญาแถน โดยเฉพาะในเรื่องพญาคันคาก ซึ่งตำนานนั้นมีอยู่ว่า...

พญาคันคาก เป็นพระโพธิสัตว์ เสวยชาติเป็นโอรสของกษัตริย์ เหตุที่ได้ชื่อว่า "พญาคันคาก" เป็นเพราะเมื่อครั้งประสูติมีรูปร่างผิวพรรณเหมือนคางคก หรือที่ชาวอีสานเรียกกันว่า คันคาก และถึงแม้พระองค์จะมีรูปร่างอัปลักษณ์ แต่พระอินทร์ก็คอยช่วยเหลือ จนพญาคันคากเป็นที่เคารพนับถือของชาวบ้าน จนลืมที่จะเซ่นบูชาพญาแถน พญาแถนจึงโกรธ ไม่ยอมปล่อยน้ำฝนให้ตกลงมายังโลกมนุษย์

จึงเกิดศึกการต่อสู้ระหว่างพญาคันคากและพญาแถนขึ้น โดยพญาคันคากได้นำทัพสัตว์ต่างๆ ขึ้นไปรบ จนได้รับชัยชนะ พญาแถนจึงปล่อยให้ฝนตกลงมาเช่นเดิม แต่มีข้อแม้ว่าจะต้องจุดบั้งไฟขึ้นไปบูชาเป็นประจำทุกปี จึงเป็นที่มาว่า ชาวอีสานจึงทำบั้งไฟจุดขึ้นบนฟ้าถวายพญาแถน เพื่อฝนจะได้ตกต้องตามฤดูกาลนั่นเองค่ะ

และจากตำนานพญาคันคากนี่เอง ทำให้ชาวยโสธรได้สร้างแลนด์มาร์กขึ้นเพื่อแสดงถึงความเชื่อของชาวอีสาน คือ พิพิธภัณฑ์พญาคันคาก นั่นเอง

งานบุญบั้งไฟ จัดที่ไหนบ้าง
Warinezz / Shutterstock.com
การจัดงานปนะเพณีบุญบั้งไฟนั้น ส่วนใหญ่จะจัดขึ้นในภาคอีสาน โดยมีหลายที่ทั้ง ยโสธร ร้อยเอ็ด กาฬสินธุ์ อุดรธานี หนองคาย มหาสารคาม ศรีสะเกษ หนองบัวลำภู เลย อำนาจเจริญ นอกจากนี้แล้วในพื้นที่ภาคเหนือ มีการจัดงานประเพณีบุญบั้งไฟ ของ ตำบลพุเตย อำเภอวิเชียรบุรี เพชรบูรณ์ อีกด้วค่ะ เนื่องจากประชากรในเขตพื้นที่ส่วนใหญ่ อพยพมาจากเขตภาคอีสาน

สำหรับประเพณีบุญบั้งไฟในภาคกลางนั้น มีการจัดงานในพื้นที่ของอำเภอแม่เปิน นครสวรรค์ และอำเภอลานสัก อุทัยธานี เนื่องจากชาวบ้านในพื้นที่ 85% เป็นชาวอีสานที่ได้ย้ายถิ่นฐานมาประกอบอาชีพเกษตรกรรม และได้นำวัฒนธรรมประเพณีบุญบั้งไฟและความเชื่อเรื่องพญาแถนติดตัวมาด้วยนั่นเอง

และที่น่าแปลกในก็คือ ในภาคใต้ ยังสามารถพบการจัดงานบุญบั้งไฟได้ในอำเภอสุคิริน นราธิวาส อีกด้วย โดยเป็นการละเล่นของชาวอีสานที่ย้ายถิ่นฐานมาปักหลักอยู่ที่นี่ตั้งแต่ปี พ.ศ. 2518 นั่นเอง แต่ก็นับว่าหาชมได้ยากในปัจจุบันค่ะ

พิธีกรรมงานบุญบั้งไฟ
weerapong worranam / Shutterstock.com
ในงานประเพณีบุญบั้งไฟ จะมีกิจกรรมหลายอย่าง ตั้งแต่การจัดขบวนแห่บั้งไฟ การเซิ้งบั้งไฟ และการละเล่นต่างๆ ที่แสดงถึงวิถีชีวิตของคนในท้องถิ่น เช่น การทอดแหหาปลา การสักสุ่ม ขบวนเซิ้งแต่งกายสวยงามแบบโบราณ เซิ้งเป็นกาพย์ให้คติธรรมตามหลักพระพุทธศาสนาอันงดงาม

บั้งไฟแต่ละอันที่มาเข้าขบวนแห่ จะถูกตกแต่งประดับประดาอย่างสวยงามด้วยลวดลายไทยสีทอง ว่ากันว่าศิลปะการตกแต่งบั้งไฟนี้ นายช่างจะต้องสับและตัดลวดลายต่างๆ นี้ไว้เป็นเวลานานเป็นเดือน แล้วจึงนำมาทากาวติดกับลูกบั้งไฟ

ส่วนหัวบั้งไฟนั้นจะทำเป็นรูปต่างๆ ส่วนมากนิยมทำเป็นรูปหัวพญานาคอ้าปากและลิ้นพ่นน้ำได้ แต่ก็มีที่ทำเป็นรูปอื่นๆ อยู่ด้วยค่ะ แต่ก็จะมีความหมายเข้ากับตำนานในการขอฝนทั้งสิ้น ตัวบั้งไฟจะนำไปตั้งบนฐาน ใช้รถหรือเกวียนเป็นพาหนะ นำมาเดินแห่ตามประเพณีนั่นเอง

บั้งไฟชนิดต่างๆ
Visun Khankasem / Shutterstock.com
บั้งไฟ นั้นมีอยู่หลายชนิด ทั้งบั้งไฟกิโล บั้งไฟหมื่น และบั้งไฟแสน บั้งไฟกิโลนั้นใช้ดินประสิวหนัก 1 กิโลกรัม บั้งไฟหมื่นใช้ดินประสิว 12 กิโลกรัม และบั้งไฟแสนใช้ดินประสิว 10 หมื่น หรือ 120 กิโลกรัม

เมื่อตกลงกันว่าจะทำบั้งไฟขนาดไหน ก็หาช่างมาทำ หรือที่มีฝีมือก็ทำกันเอง ช่างที่ทำบั้งไฟนั้นสำคัญมาก จะต้องเป็นผู้มีฝีมือในการคำนวนผสมดินประสิวกับถ่านไม้ เพราะถ้าไม่ถูกสูตร บั้งไฟก็จะแตก ไม่ขึ้นสู่ท้องฟ้า

สำหรับไม้ที่จะทำเป็นเสาบั้งไฟนั้นต้องเป็นไม้ไผ่ที่มีลำปล้องตรงกันเสมอกัน จะตัดเอาแต่ที่โคนต้นเพราะมีความหนาและเหนียว ความยาวนั้นแล้วแต่จะตกลงกันค่ะ

นอกจากนี้ยังมีการแข่งขันจุดบั้งไฟ ซึ่งจะมีการแบกบั้งไฟไปยังฐานยิงในที่โล่ง ถ้าบั้งไฟของใครจุดแล้วยิงไม่ขึ้น คนทำจะถูกโยนลงในโคลน เป็นธรรมเนียมปฏิบัติกันมาอีกด้วย

ข้อมูล : การท่องเที่ยวแห่งประเทศไทย, มรดกภูมิปัญญาทางวัฒนธรรม
รวมที่เที่ยว ที่พัก อัพเดทเทรนด์ ฟินทั่วไทยและต่างประเทศ อ่านง่าย สบายกว่าที่เคย! ดาวน์โหลดเลยที่นี่!! บนแอปพลิเคชัน ทรูไอดี

# data[].attributes.attachment_link.title
มารู้จักงาน บุญบั้งไฟ ประเพณีขอฝน ตำนาน พระยาคันคาก พญาแถน ของชาวอีสาน บ้านเฮา

# data[].attributes.attachment_link.description
ประเพณี บุญบั้งไฟ เป็นประเพณีสำคัญของภาคอีสานบ้านเราที่ปฏิบัติสืบทอดกันมาตั้งแต่สมัยโบราณค่ะ ถือเป็นหนึ่งในฮีตสิบสองเดือนของชาวอีสานที่ทำกันในเดือน 6 ช่วงเข้าสู่ฤดูฝนซึ่งเป็นฤดูทำนา จะมีการจุดบั้งไฟเพื่อบูชาเทพยดา และสิ่งศักดิ์สิทธิ์ทั้งหลาย หรือที่ชาวอีสานเรียกกันว่า พญาแถน หรือ เทพวัสสกาลเทพบุตร ซึ่ง มีความเชื่อว่า พระยาแถนมีหน้าที่คอยดูแลให้ฝนตกถูกต้องตามฤดูกาล และทำให้พืชพันธุ์ธัญญาหารอุดมสมบูรณ์นั่นเองค่ะ Visun Khankasem / Shutterstock.com ความเชื่อของ ประเพณีบุญบั้งไฟ ปรากฏอยู่ใน ตำนานเรื่องพญาคันคากและเรื่องผาแดงนางไอ่ มีการกล่าวถึงการจุดบั้งไฟเพื่อบูชาพญาแถน โดยเฉพาะในเรื่องพญาคันคาก ซึ่งตำนานนั้นมีอยู่ว่า...

# data[].attributes.headline
จิตรกรรมวัด(ฮูบแต้มอีสาน)

# data[].attributes.subject
จิตรกรรมวัด(ฮูบแต้มอีสาน)

# data[].attributes.body
ฮูบแต้มอีสาน คือภาพจิตรกรรมฝาผนังที่พบในวัดพื้นถิ่นของภาคอีสานของประเทศไทย เป็นงานศิลปะที่บันทึกเรื่องราวทางศาสนา ประวัติศาสตร์ และวิถีชีวิตของคนอีสานผ่านการวาดภาพบนผนังโบสถ์หรือศาลาการเปรียญ ฮูบแต้มมีลักษณะเฉพาะตัวที่แสดงให้เห็นถึงภูมิปัญญาและความสามารถในการสื่อความหมายผ่านภาพวาดที่ละเอียดชัดเจน

ลักษณะเด่นของฮูบแต้มอีสาน ได้แก่:

1. เรื่องราวและเนื้อหา

ฮูบแต้มอีสานมักถ่ายทอดเรื่องราวในพระพุทธศาสนา เช่น **พุทธประวัติ** **เวสสันดรชาดก** สิบชาติชาดก และ ไตรภูมิ (ภาพโลกทั้งสาม คือ สวรรค์ มนุษย์ และนรก) นอกจากนี้ยังบันทึกวิถีชีวิตของชาวอีสานในยุคนั้น ไม่ว่าจะเป็นการทำนา การทำบุญ การแต่งกาย รวมถึงการบอกเล่าเรื่องราววัฒนธรรมและประเพณีอีสาน

2. ลักษณะการวาดและการจัดองค์ประกอบ

ฮูบแต้มอีสานมีการใช้สีสันที่สดใส โดยเฉพาะสีน้ำเงิน สีแดง และสีเหลือง ซึ่งมักเป็นสีจากธรรมชาติ ภาพวาดมีลักษณะเป็นแนวราบและแบน การวาดตัวละครในภาพมักจะไม่เน้นสัดส่วนที่เหมือนจริงตามลักษณะคนหรือสัตว์ แต่จะเน้นการบอกเล่าเรื่องราวให้เข้าใจง่าย มีการจัดองค์ประกอบที่แสดงถึงมิติของพื้นที่ เช่น บางครั้งจะแบ่งโซนของภาพเป็นส่วนๆ เพื่อแยกแต่ละเหตุการณ์ให้ชัดเจน

3. ลักษณะตัวละครและการแต่งกาย

ตัวละครในฮูบแต้มอีสานมักมีลักษณะการแต่งกายแบบพื้นบ้านของคนอีสาน โดยเฉพาะอย่างยิ่งการนุ่งซิ่น สวมผ้าขาวม้า และมีเครื่องประดับแบบท้องถิ่น ในส่วนของเทวดาและเทพจะมีการแต่งกายแบบไทยประเพณี ภาพตัวละครมักมีการออกแบบท่าทางที่แสดงถึงอารมณ์ เช่น การโกรธ การเศร้า การยิ้มแย้ม ทำให้ภาพมีชีวิตชีวาและสื่อความหมายได้ชัดเจน

4. การสะท้อนวัฒนธรรมและความเชื่อ

ฮูบแต้มไม่เพียงแต่เป็นงานศิลปะที่บอกเล่าเรื่องราวทางศาสนา แต่ยังสะท้อนถึงความเชื่อ วัฒนธรรม และวิถีชีวิตของคนอีสาน อย่างภาพนรกที่วาดในไตรภูมิมักมีภาพของการลงโทษผู้กระทำบาป หรือภาพของเหล่าเทวดาที่เฝ้าดูแลคนดี สิ่งเหล่านี้เป็นการถ่ายทอดคติสอนใจและค่านิยมในศาสนาแก่ผู้ชม

5. รายละเอียดและความละเอียดอ่อน

ภาพฮูบแต้มอีสานมีการวาดอย่างละเอียด ตั้งแต่รายละเอียดของเสื้อผ้า การแสดงอารมณ์ของตัวละคร ไปจนถึงลายเส้นเล็กๆ เช่น ลายผ้า การวาดดอกไม้ ต้นไม้ หรือสัตว์ต่างๆ ซึ่งแสดงให้เห็นถึงความประณีตและทักษะของช่างท้องถิ่น โดยเฉพาะวัดที่มีฮูบแต้มชื่อดัง เช่น วัดภูมินทร์ จังหวัดน่าน วัดป่ากุง จังหวัดร้อยเอ็ด และวัดโพธิ์ชัย จังหวัดหนองคาย แต่ละที่มีเอกลักษณ์เฉพาะตัวที่สะท้อนถึงสไตล์และฝีมือการวาดของช่าง

6. การอนุรักษ์ฮูบแต้มอีสาน

ฮูบแต้มหลายแห่งในภาคอีสานเป็นศิลปะที่มีอายุหลายสิบถึงร้อยปี และมีการชำรุดเสียหายตามกาลเวลา แต่ยังคงมีความสำคัญอย่างยิ่งในการศึกษาและการอนุรักษ์ เพราะเป็นแหล่งความรู้เกี่ยวกับประวัติศาสตร์ วัฒนธรรม และศิลปะท้องถิ่น

ฮูบแต้มอีสานจึงเป็นมรดกทางศิลปะที่มีคุณค่ามาก เป็นการสืบทอดภูมิปัญญาท้องถิ่นที่สะท้อนความคิดความเชื่อและค่านิยมของคนอีสานได้อย่างละเอียดและงดงาม

# data[].attributes.body
ไหบ้านเชียงเป็นโบราณวัตถุสำคัญที่พบในแหล่งโบราณคดีบ้านเชียง อำเภอหนองหาน จังหวัดอุดรธานี ประเทศไทยแหล่งโบราณคดีแห่งนี้มีความสำคัญระดับโลก ได้รับการขึ้นทะเบียนเป็นมรดกโลกโดยองค์การยูเนสโก (UNESCO) ในปี พ.ศ. 2535 และถือว่าเป็นแหล่งค้นพบหลักฐานสำคัญของยุคก่อนประวัติศาสตร์ โดยเฉพาะในด้านการพัฒนาเครื่องมือเครื่องใช้และศิลปวัตถุของมนุษย์ยุคก่อนประวัติศาสตร์ในภูมิภาคเอเชียตะวันออกเฉียงใต้

โดยมีลักษณะดังนี้

1. รูปร่างและรูปทรง

ไหบ้านเชียงมีหลากหลายรูปทรง เช่น ทรงกลม ทรงสูง ทรงเตี้ย และทรงโถ โดยรูปทรงของไหแต่ละใบสะท้อนถึงการใช้งานที่แตกต่างกัน เช่น การเก็บอาหาร เก็บน้ำ หรือการใช้ในพิธีกรรม รูปร่างเหล่านี้บ่งบอกถึงความเจริญก้าวหน้าในการออกแบบและการประดิษฐ์ภาชนะจากดินเผาของชาวบ้านเชียงในสมัยนั้น

2. ลวดลาย

ไหบ้านเชียงมีเอกลักษณ์เด่นที่ลวดลายซึ่งวาดด้วยมือ โดยใช้สีดินที่มีสีส้ม สีแดง และสีดำ โดยลวดลายส่วนใหญ่เป็นลายโค้งเวียน ลายก้นหอย ลายเกลียวคลื่น และลายเส้นคู่ขนาน การวาดลวดลายมีความสมมาตรและประณีตบางครั้งลายบนไหอาจสะท้อนถึงความเชื่อของคนในยุคนั้น เช่น การสื่อถึงความอุดมสมบูรณ์ของธรรมชาติและสิ่งศักดิ์สิทธิ์

3. การลงสีและเทคนิคการผลิต

ไหบ้านเชียงมีการลงสีและเคลือบเงา โดยอาศัยวัสดุธรรมชาติที่มีในท้องถิ่น นอกจากนี้การผลิตไหจะใช้การปั้นด้วยมือ ไม่มีการใช้แป้นหมุน การสร้างลวดลายก็ใช้การวาดด้วยไม้หรือก้านพืช ทำให้ไหบ้านเชียงเป็นงานศิลปะดั้งเดิมที่สะท้อนความสามารถของช่างในยุคนั้น

4. ขนาดและการใช้งาน

ไหบ้านเชียงมีหลายขนาด ตั้งแต่เล็กที่ใช้ใส่ของเล็กน้อยหรือทำเครื่องประดับ ไปจนถึงขนาดใหญ่ที่ใช้บรรจุข้าวสารหรืออาหารในครัวเรือน ไหบางชนิดถูกใช้ในการฝังศพ บ่งบอกถึงการใช้งานในพิธีกรรมและความเชื่อเรื่องการส่งวิญญาณไปสู่โลกหลังความตาย

### การอนุรักษ์ไหบ้านเชียง

ปัจจุบัน ไหบ้านเชียงได้รับการเก็บรักษาและจัดแสดงในพิพิธภัณฑสถานแห่งชาติบ้านเชียงและพิพิธภัณฑ์หลายแห่งในไทยและต่างประเทศ เพื่อให้ผู้คนได้เรียนรู้ถึงความเป็นมาทางวัฒนธรรมของบรรพชน การอนุรักษ์ไหเหล่านี้ยังมีส่วนในการศึกษาประวัติศาสตร์และวัฒนธรรมของภูมิภาคเอเชียตะวันออกเฉียงใต้ ทำให้เป็นมรดกทางวัฒนธรรมที่ทรงคุณค่ามหาศาล

# data[].attributes.headline
เว็บไซต์อื่นๆที่แนะนำ

# data[].attributes.subject
เว็บไซต์อื่นๆที่แนะนำ

# data[].attributes.body
แนะนำเว็บไซต์"มรดกภูมิปัญญาอีสาน" ของศูนย์สารนิเทศอีสานสิรินธร มหาวิทยาลัยมหาสารคาม โดยหน้านี้รวบรวมข้อมูลเกี่ยวกับภูมิปัญญา วัฒนธรรม และวิถีชีวิตของชาวอีสาน เช่น ภาษาถิ่น ผญา คำสอนพื้นบ้าน และขนบธรรมเนียมประเพณีต่างๆ ผู้ที่สนใจสามารถเรียนรู้ประวัติความเป็นมาและความสำคัญของมรดกภูมิปัญญาในภูมิภาคนี้

# data[].attributes.attachment_link.provider_name
ศูนย์สารนิเทศอีสานสิรินธร -

# data[].attributes.attachment_link.authors[].name
ศูนย์สารนิเทศอีสานสิรินธร

# data[].attributes.attachment_link.title
มรดกภูมิปัญญาอีสาน - ศูนย์สารนิเทศอีสานสิรินธร

# data[].attributes.headline
ประวัติผู้จัดทำ

# data[].attributes.subject
ประวัติผู้จัดทำ

# data[].attributes.body
นายธนกฤษ มังศรี

ชื่อเล่น:ท็อป

รหัสนักศึกษา:66040101101

สาขา: วิชาภาษาไทย

มหาวิทยาลัย: มหาวิทยาลัยราชภัฏอุดรธานี

ภูมิลำเนา: หนองคาย

เบอร์:0650413014

FACEBOOK:Thanakrit Mangsri